**Abdel Fattah Said Hussein Khalil el-Sisi** (arab. عبد الفتاح سعيد حسين خليل السيسي‎, *ʿAbd al-Fattāḥ Saʿīd Ḥusayn Khalīl as-Sīsī*, s. 19. marraskuuta 1954) on egyptiläinen poliitikko. Hän on toiminut maansa presidenttinä 8. kesäkuuta 2014 alkaen.

Varhainen elämä
---------------

Sisi kasvoi Kairon vanhassa keskustassa varakkaassa basaarikauppiasperheessä. Kaikki hänen seitsemän sisarustaan (kaksi veljeä ja viisi siskoa) saivat yliopistokoulutuksen; Abdel Fattah oli ainoa joka valitsi sotilasuran. Hän kävi armeijan koulun ja sotilasakatemian ja valmistui upseeriksi 1977. Hän jatkoi opintojaan Britanniassa (1992) ja Yhdysvalloissa (2005–2006), ja työskenteli Saudi-Arabiassa sotilasattaseana.

Ura
---

### Sotilasura

Al-Sisi on entinen puolustusvoimien ylipäällikkö. Hän erosi armeijan palveluksesta maaliskuussa 2014 asettuakseen ehdolle presidentinvaaleihin. Sisi voitti ne ylivoimaisesti. Äänestysprosentti jäi alhaiseksi, sillä useat ryhmät boikotoivat vaaleja. Vaalit järjestettiin yhdeksän kuukautta sen jälkeen, kun Sisi oli osallistunut presidentti Mohammed Mursin syrjäyttämiseen.

Arabikeväässä 2011 armeijan oli vaikea saada kansan luottamusta, sillä se oli tukenut presidentti Mubarakia. Silloin al-Sisi, joka oli kenraalikunnan nuorin, nousi julkisuuteen puolustamaan sotilasjohtoa. Vuoden 2012 vaalien lähestyessä keulakuviksi muodostuivat Muslimiveljeskunnan tukema Mohammed Mursi ja sotilasjohdon al-Sisi. Tultuaan valituksi presidentiksi Mursi nimitti al-Sisin puolustusministeriksi maata käytännössä hallinneen Muhammad Hussein Tantawin tilalle. Tantawi oli kuulunut Mubarakin lähipiiriin.

### Presidenttiys

Sisi Pentagonissa Yhdysvaltain puolustusministeri James Mattisin kanssa keväällä 2017.
Kun kansan tyytymättömyys Mursiin kävi yhä ilmeisemmäksi, Sisi vältti vastakkainasettelua pitkään ja vielä toukokuussa 2013 sanoi armeijan pysyvän poissa politiikasta. Presidentti pidätettiin 3. heinäkuuta 2013. Vasta maaliskuussa 2014 Sisi luopui sotilasurastaan ja ilmoittautui presidenttiehdokkaaksi. Käytännössä hän on johtanut Egyptiä kesästä 2013 alkaen. Sisin valtakaudella sekä islamisteja että maallisia oppositon aktivisteja on kohdeltu kovakouraisesti. Al-sisin mielestä islamilaisuutta tulisi uudistaa siten, ettei radikaalilla ideologialla olisi enää sijaa itse uskonnon harjoittamisessa.

Vuoden 2014 alussa egyptiläinen lehdistö kohisi Sisin oletetusti perimästä miljoonaomaisuudesta.

Al-Sisi valittiin 2018 murskaavalla äänimäärällä uudelleen presidentiksi. Vaaleissa ei ollut kuitenkaan ehdolla ketään todellista haastajaa al-Sisille.

Egyptiläiset hyväksyivät huhtikuussa 2019 kansanäänestyksessä perustuslakimuutoksen, joka vahvisti presidentin ja armeijan valtaa. Lakimuutokset antavat lisäksi al-Sisille mahdollisuuden jatkaa presidenttinä jopa vuoteen 2030 saakka. Parlamentti oli jo aiemmin hyväksynyt muutokset. Kriitikoiden mukaan kansanäänestys oli järjestelyiltään epäreilu. Al-Sisiä on kritisoitu autoritaarisista otteista ja Egyptin ihmisoikeustilanteen heikentymisestä. Toisaalta häntä on kiitetty Egyptin vakauttajana.

Lähteet
-------

1. ↑  CNN Library: Abdel Fattah el-Sisi Fast Facts CNN. Viitattu 29.3.2019.
2. ↑  Egyptin presidentti al-Sisi vannoi virkavalansa  8.6.2014. Helsingin Sanomat. Viitattu 8.6.2014.
3. 1 2  General Al-Sisi: The Man Who Now Runs Egypt *Newsweek*.  16.8.2013. Viitattu 29.5.2014.
4. 1 2 3  Abdel Fatah al-Sisi: behind the public face of Egypt's soon-to-be president *The Guardian*.  22.5.2014. Viitattu 29.5.2014.
5. 1 2  Egypt: Abdul Fattah al-Sisi profile *BBC*.  16.5.2014. Viitattu 29.5.2014.
6. ↑  Egypt election: Sisi secures landslide win  29.5.2014. BBC. Viitattu 29.5.2014.
7. ↑  Egyptin epätasainen kaksintaistelu – koppalakkinen kansansuosikki ja yksinäinen haastaja vasemmalta Helsingin Sanomat. Viitattu 29.5.2014.
8. ↑  From Egypt’s leader, an ambitious call for reform in Islam The Times of Israel. Viitattu 14.10.2015.
9. ↑  Egyptin presidentti sai jatkokauden yli 90 prosentin ääniosuudella *Yle Uutiset*. Viitattu 4.12.2019.
10. ↑  Egyptiläiset tukivat presidentin vallan vahvistamista – al-Sisi voi hallita jopa vuoteen 2030 asti *Yle Uutiset*. Viitattu 4.12.2019.

Aiheesta muualla
----------------

* Kuvia tai muita tiedostoja aiheesta **Abdel Fattah al-Sisi** Wikimedia Commonsissa

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Egypti Egyptin presidentit |
| --- |
|  |
| Egyptin tasavalta (1953–1958) | 
* Muhammad Nagib (1953–1954)
* Gamal Abdel Nasser (1954–1958)

 | Egyptin presidentin lippu |
|  |
| Yhdistynyt arabitasavalta (1958–1961) | 
* Gamal Abdel Nasser (1958–1961)

 |
|  |
| Egyptin arabitasavalta (1961–) | 
* Gamal Abdel Nasser (1961–1970)
* Anwar Sadat (1970–1981)
* Hosni Mubarak (1981–2011)
* Mohammed Mursi (2012–2013)
* Adli Mansur (2013–2014)
* Abdel Fattah al-Sisi (2014–)

 |

 |


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Puola

 |
|  |
| Henkilöt | 
* Yle

 |
|  |
| Muut | 
* IdRef

 |

 |